ΚΟΙΝΗ ΔΡΑΣΗ της 29ης Νοεμβρίου 1996 που θέσπισε το Συμβούλιο δυνάμει του άρθρου Κ.3 της συνθήκης για την Ευρωπαϊκή Ένωση για την ανταλλαγή πληροφοριών σχετικά με την ανάλυση των χημικών χαρακτηριστικών των ναρκωτικών προκειμένου να βελτιωθεί η συνεργασία των κρατών μελών στην καταπολέμηση του λαθρεμπορίου ναρκωτικών (96/699/ΔΕΥ)

ΤΟ ΣΥΜΒΟΥΛΙΟ ΤΗ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο β),

την πρωτοβουλία της Ιρλανδίας,

Υπενθυμίζοντας την έκθεση των εμπειρογνωμόνων σε θέματα ναρκωτικών την οποία ενέκρινε το Ευρωπαϊκό Συμβούλιο της Μαδρίτης της 15ης και 16ης Δεκεμβρίου 1995 και, ειδικότερα, την πρόταση δράσης για την ανάλυση των χημικών χαρακτηριστικών των ναρκωτικών 7

Λαμβάνοντας υπόψη τα συμπεράσματα του σεμιναρίου του Δουβλίνου της 30ής Ιουλίου 1996 σχετικά με την ανάλυση των χημικών χαρακτηριστικών των ναρκωτικών, η οποία ενέχει τον ποιοτικό και ποσοστικό προσδιορισμό των περισσότερων συστατικών που περιέχονται σε ένα δείγμα κατασχεθέντος ναρκωτικού 7

Εκτιμώντας:

ότι αποτελεί θέμα κοινού ενδιαφέροντος των κρατών μελών να εντοπίζουν τις τάσεις παραγωγής και παρασκευής των παράνομων ναρκωτικών και να ανακαλύπτουν τις γραμμές εφοδιασμού των ελεγχόμενων ναρκωτικών 7

ότι αποτελεί θέμα κοινού ενδιαφέροντος να βελτιώσουν την πληροφόρηση των αστυνομικών υπηρεσιών σχετικά με τις πηγές και τις οδούς του λαθρεμπορίου ναρκωτικών 7

ότι αποτελεί θέμα κοινού ενδιαφέροντος να αυξήσουν στο μέγιστο τα αποδεικτικά στοιχεία που αφορούν τις κατασχεθείσες παρτίδες, προς χρήσιν των δικαστικών υπηρεσιών των κρατών μελών 7

Λαμβάνοντας υπόψη το γεγονός ότι τα εγκληματολογικά εργαστήρια των κρατών μελών διαθέτουν ειδικές ικανότητες, γνώσεις και πείρα στην ανάλυση των χημικών χαρακτηριστικών των ναρκωτικών, εκ των οποίων μπορούν να επωφεληθούν σημαντικά οι αστυνομικές υπηρεσίες των κρατών μελών για την καταπολέμηση της παράνομης παραγωγής και εμπορίας ναρκωτικών 7

Κρίνοντας ότι η ανταλλαγή των πληροφοριών αυτών θα συμβάλει σημαντικά στις προσπάθειες της Ευρωπαϊκής Ένωσης να αντιμετωπίσει την παράνομη παραγωγή και εμπορία ναρκωτικών 7

Λαμβάνοντας υπόψη ότι η Μονάδα Ναρκωτικών της Europol έχει αναπτύξει ειδικές ικανότητες στον προσδιορισμό των εξωτερικών χαρακτηριστικών των κατασχεθέντων ναρκωτικών 7

Εκτιμώντας ότι σκοπός της ανταλλαγής πληροφοριών που προβλέπεται στην παρούσα κοινή δράση δεν είναι να αντικαταστήσει ή να θίξει οποιουσδήποτε διμερείς ή πολυμερείς διακανονισμούς περί ανάλυσης των χημικών χαρακτηριστικών των ναρκωτικών, ούτε να απαιτήσει τη διαμόρφωση νέων δομών στα πλαίσια του Συμβουλίου 7

Αναγνωρίζοντας τα πλεονεκτήματα της βελτιωμένης συνεργασίας των εγκληματολογικών εργαστηρίων των κρατών μελών,

ΘΕΣΠΙΣΕ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

Στόχος της παρούσας κοινής δράσης είναι ένας συνεκτικότερος μηχανισμός διαβίβασης και διάδοσης των αποτελεσμάτων της ανάλυσης των χημικών χαρακτηριστικών των ναρκωτικών στα κράτη μέλη. Η παρούσα κοινή δράση προβλέπει την ανταλλαγή πληροφοριών που αφορούν την ανάλυση των χημικών χαρακτηριστικών της κοκαΐνης, της ηρωΐνης, του LSD, των αμφεταμινών και του τύπου XTC παραγώγων τους MDA, MDMA και MDEA, καθώς και άλλων τέτοιων ναρκωτικών ή ψυχοτρόπων ουσιών, κατά την κρίση των κρατών μελών.

Άρθρο 2

Η Μονάδα Ναρκωτικών της Europol παραλαμβάνει τις πληροφορίες που διαβιβάζουν τα κράτη μέλη σχετικά με την ανάλυση των χημικών χαρακτηριστικών των ναρκωτικών.

Άρθρο 3

Οι πληροφορίες που παρέχονται στη Μονάδα Ναρκωτικών της Europol πρέπει να έχουν την ακόλουθη μορφή:

i) Ανάλυση ναρκωτικών υπό μορφή δισκίων:

α) εξωτερικές διαστάσεις του δείγματος: μέγεθος, βάρος, χρώμα 7

β) σχέδια και σήματα: τύπος και θέση του λογότυπου 7

γ) τύπος και ποσότητα του κύριου ναρκωτικού που βρέθηκε στο δείγμα 7

δ) τύπος και ποσότητα όλων των άλλων συστατικών ουσιών που ανακαλύπτονται κατά την ανάλυση 7

ε) φωτογραφία του δείγματος 7

στ) αριθμός καταχώρησης (αναγνώρισης) της περίπτωσης.

ii) Ανάλυση ναρκωτικών που δεν παρουσιάζονται υπό μορφή δισκίων:

α) τύπος και ποσότητα του κύριου ναρκωτικού που βρέθηκε στο δείγμα 7

β) τύπος και ποσότητα όλων των άλλων συστατικών ουσιών που ανακαλύπτονται κατά την ανάλυση 7

γ) αριθμός καταχώρησης (αναγνώρισης) της περίπτωσης.

Άρθρο 4

Οι πληροφορίες που παρέχονται δυνάμει του άρθρου 3 διαβιβάζονται από τη Μονάδα Ναρκωτικών της Europol σε όλα τα κράτη μέλη.

Άρθρο 5

Η παρούσα κοινή δράση αρχίζει να ισχύει την ημερομηνία θέσπισής της.

Άρθρο 6

Η παρούσα κοινή δράση δημοσιεύεται στην Επίσημη Εφημερίδα.

Βρυξέλλες, 29 Νοεμβρίου 1996.

Για το Συμβούλιο

Ο Πρόεδρος

N. OWEN